Tahlilchilar: O‘zbekistonda golubika hasham timsoliga aylanmoqda

O‘zbekistonliklar golubikani yoqtirib qoldi va uni yil bo‘yi iste’mol qilmoqda, deb yozadi Spot East Fruit tahlilchilariga asoslanib.

Yozda O‘zbekistonda golubika yetishtirish jozibador va daromadli biznes turiga aylanishi mumkinligi xabar qilingan edi.
Mamlakatda ishchi kuchiga kamxarajat bo‘lgani mahalliy golubikani raqobatbardosh qilishi aytilgan edi.
“Biroq mamlakatda golubikaga bo‘lgan qiziqish Yevropada terim mavsumi tugaganidan so‘ng ham pasaymadi. Bu meva O‘zbekistonda muvaffaqiyatli insonlar uchun qandaydir ma’noda boylik va farovonlik timsoliga aylanib ulgurdi. Ushbu mevaga bo‘lgan talab hatto qishda ham kamaymayotgani aynan mana shu qarash bilan izohlanadi”, deydi tahlilchilar.
“Hozirda O‘zbekistonda golubikaning chakana narxi 51 dollarni tashkil etadi. U jahonga mashhur Driscoll’s brendi ostida sotiladi va AQShdan O‘zbekistonga katta ehtimol bilan Niderlandiyadan tranzit orqali yetkaziladi”, — deydi BMTning oziq-ovqat va qishloq xo‘jaligi tashkiloti investitsiya departamenti xalqaro maslahatchisi Baxtiyor Abduvohidov.